CELEX: 32015D0522
Language: ro
Date: 2015-03-25 00:00:00
Title: Decizia de punere în aplicare (UE) 2015/522 a Comisiei din 25 martie 2015 privind anumite măsuri de protecție referitoare la gripa aviară înalt patogenă de subtipul H5N8 în Ungaria [notificată cu numărul C(2015) 1711]

27.3.2015   
            
            
               RO
            
            
               Jurnalul Oficial al Uniunii Europene
            
            
               L 82/111
            
         DECIZIA DE PUNERE ÎN APLICARE (UE) 2015/522 A COMISIEI
   din 25 martie 2015
   privind anumite măsuri de protecție referitoare la gripa aviară înalt patogenă de subtipul H5N8 în Ungaria
   
      
         [notificată cu numărul C(2015) 1711]
      
   
   (Numai textul în limba maghiară este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Gripa aviară este o boală infecțioasă virală a păsărilor, inclusiv a păsărilor domestice. Infecțiile cu virusurile gripei aviare la păsările domestice cauzează două forme principale ale acestei boli, care se deosebesc prin virulența lor. Forma slab patogenă cauzează în general doar simptome ușoare, în timp ce forma înalt patogenă determină rate foarte mari ale mortalității la majoritatea speciilor de păsări domestice. Boala în cauză poate avea un impact major asupra profitabilității aviculturii.
            
         
               (2)
            
            
               Gripa aviară apare în principal la păsări, dar, în anumite condiții, pot apărea infecții și la om, cu toate că riscul este în general foarte mic.
            
         
               (3)
            
            
               În cazul apariției unui focar epidemic de gripă aviară, există riscul ca agentul infecțios să se răspândească la alte exploatații în care se cresc păsări domestice sau în care se află în captivitate alte păsări. Prin urmare, focarul se poate răspândi de la un stat membru la altul sau la țări terțe, prin intermediul comerțului cu păsări vii sau cu produse obținute de la acestea.
            
         
               (4)
            
            
               Directiva 2005/94/CE a Consiliului (3) stabilește anumite măsuri preventive privind supravegherea și depistarea timpurie a gripei aviare, precum și măsurile minime de control care se aplică în cazul apariției unui focar de gripă aviară la păsările domestice sau la alte păsări ținute în captivitate. Directiva respectivă prevede stabilirea unor zone de protecție și de supraveghere în eventualitatea apariției unui focar de gripă aviară înalt patogenă.
            
         
               (5)
            
            
               În urma notificării de către Ungaria a apariției unui focar de gripă aviară înalt patogenă de subtipul H5N8 într-o exploatație agricolă de rațe pentru îngrășare din județul Békés, Ungaria, la 24 februarie 2015, a fost adoptată Decizia de punere în aplicare (UE) 2015/338 a Comisiei (4).
            
         
               (6)
            
            
               Decizia de punere în aplicare (UE) 2015/338 prevede ca zonele de protecție și de supraveghere stabilite de Ungaria, în conformitate cu Directiva 2005/94/CE, să cuprindă cel puțin zonele enumerate ca zone de protecție și de supraveghere în anexa la respectiva decizie de punere în aplicare. Decizia de punere în aplicare (UE) 2015/338 se aplică până la 26 martie 2015.
            
         
               (7)
            
            
               Măsurile de protecție provizorii instituite ca urmare a apariției focarului din Ungaria au fost reexaminate în cadrul Comitetului permanent pentru plante, animale, produse alimentare și hrană pentru animale, iar zonele vizate de restricții pot fi descrise acum în mod mai precis.
            
         
               (8)
            
            
               Pentru a preveni orice perturbări inutile ale comerțului în Uniune și pentru a evita impunerea de către țări terțe a unor bariere nejustificate în calea comerțului, este necesar să se definească, la nivelul Uniunii și în colaborare cu statul membru respectiv, zonele de protecție și de supraveghere stabilite în Ungaria și să se determine durata menținerii acestei regionalizări.
            
         
               (9)
            
            
               Din motive de claritate, Decizia de punere în aplicare (UE) 2015/338 ar trebui abrogată.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Ungaria se asigură că zonele de protecție și de supraveghere stabilite în conformitate cu articolul 16 alineatul (1) din Directiva 2005/94/CE cuprind cel puțin zonele menționate ca zone de protecție și de supraveghere în părțile A și B ale anexei la prezenta decizie.
   Articolul 2
   Decizia de punere în aplicare (UE) 2015/338 se abrogă.
   Articolul 3
   Prezenta decizie se adresează Ungariei.
   
      Adoptată la Bruxelles, 25 martie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
   
      (4)  Decizia de punere în aplicare (UE) 2015/338 a Comisiei din 27 februarie 2015 privind anumite măsuri de protecție provizorii referitoare la gripa aviară înalt patogenă de subtipul H5N8 în Ungaria (JO L 58, 3.3.2015, p. 83).
   
      ANEXĂ
      PARTEA A
      Zona de protecție menționată la articolul 1:
      
                  Codul ISO al țării
               
               
                  Statul membru
               
               
                  Codul
                  (dacă este disponibil)
               
               
                  Denumirea
               
               
                  Data până la care se aplică în conformitate cu articolul 29 din Directiva 2005/94/CE
               
            
                  HU
               
               
                  Ungaria
               
               
                  Cod poștal
               
               
                  Zona care cuprinde:
               
               
                  27.3.2015
               
            
                   
               
               
                   
               
               
                  5525
               
               
                  Acea parte a orașului Füzesgyarmat și a periferiei sale (situate în județul Békés) în interiorul unui cerc cu raza de 3 kilometri centrat pe punctul de latitudine 47.1256 și longitudine 21.1875.
                  În plus, partea orașului Füzesgyarmat situată la vest de străzile Kossuth și Árpád și la nord de strada Mátyás.
               
               
                   
               
            PARTEA B
      Zona de supraveghere menționată la articolul 1:
      
                  Codul ISO al țării
               
               
                  Statul membru
               
               
                  Codul
                  (dacă este disponibil)
               
               
                  Denumirea
               
               
                  Data până la care se aplică în conformitate cu articolul 31 din Directiva 2005/94/CE
               
            
                  HU
               
               
                  Ungaria
               
               
                  Cod poștal
               
               
                  Zona care cuprinde:
               
               
                  5.4.2015
               
            
                   
               
               
                   
               
               
                  4172
                  5520
                  5525
                  5526
               
               
                  Partea din județele Békés și Hajdú-Bihar situată în interiorul cercului cu raza de 10 kilometri centrat pe punctul de latitudine 47.1256 și longitudine 21.1875, care cuprinde întregul teritoriu al localităților Füzesgyarmat și Töviskes și:
                  
                              —
                           
                           
                              partea din orașul Szeghalom situată la nord de străzile Arany János și Kinizsi;
                           
                        
                              —
                           
                           
                              zona integrală a localității Kertészsziget;
                           
                        
                              —
                           
                           
                              partea din localitatea Biharnagybajom situată la sud de străzile Kossuth și Rákóczi.